Rozsudok Okresného súdu Poprad sp. zn. 7T/87/2025 z 26. 1. 2026
Rozsudok Okresného súdu Poprad z 26. januára 2026, sp. zn. 7T/87/2025, ECLI:SK:OSPP:2026:8725011182.2
Súd: Okresný súd Poprad
Spisová značka: 7T/87/2025
ECLI: ECLI:SK:OSPP:2026:8725011182.2
Dátum vydania: 26. 1. 2026
Forma: Rozsudok
Oblasť práva: Trestné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 7T/87/2025 8725011182 26. 01. 2026 JUDr. Peter Koman ECLI:SK:OSPP:2026:8725011182.2
ROZSUDOK V MENE SLOVENSKEJ REPUBLIKY Okresný súd Poprad, samosudca JUDr. Peter Koman, v trestnej veci obžalovaného A. B. pre prečin nebezpečného vyhrážania podľa § 360 ods. 1, ods. 2 písm. b) Trestného zákona s poukazom na § 139 ods. 1 písm. c), písm. e) Trestného zákona, na hlavnom pojednávaní dňa 26. januára 2026, takto rozhodol: Obžalovaný A. B., nar. XX.XX.XXXX v C., trvale bytom C., D. C. t. č. ÚVV a ÚVTOS Prešov, j e v i n n ý, ž e sa dňa 07.08.2025 v čase okolo 19.00 hod. v meste Kežmarok, na ulici Nová 411/4 v rodinnom dome, pod vplyvom alkoholu, vyhrážal svojmu otcovi E. B., po tom, čo prišiel domov pod vplyvom alkoholu, si následne ľahol do izby, zaspal a potom čo sa zobudil, začal na poškodeného E. B. kričať a vyhrážať sa mu, že „ty starý chuj, ja ťa zabijem, ty retard“, pričom to niekoľkokrát zopakoval a okrem vyhrážok zabitím sa vyhrážal aj podpálením domu, tieto vyhrážky smerujúce na poškodených rodičov F. B. vo veku 76 rokov a E. B. vo veku 78 rokov sa opakujú odo dňa 23.06.2025, kedy mu z dôvodu sústavného požívania alkoholu a agresívneho správania voči nim bol zrušený trvalý pobyt, avšak obvinený mal aj naďalej povolený vstup do domu, ale od tohto dňa sa agresivita voči poškodeným stupňovala, pri vyhrážkach bol obvinený vždy pod vplyvom alkoholu napriek tomu, že obvinený bol dňa 31.01.2024 podmienečne prepustený z výkonu trestu odňatia slobody so skúšobnou dobou v trvaní 2 roky a bol mu uložený zákaz požívania alkoholických nápojov a iných návykových látok a okrem toho si pri tom búchal päsťou do dlane ruky pred tvárou poškodených, taktiež päsťou udieral do steny izby, v ktorej sa v tom čase nachádzali poškodení a toto jeho správanie vzbudilo u poškodených F. B. a E. B. dôvodnú obavu o ich život a zdravie z naplnenia vyhrážok, teda - inému sa vyhrážal smrťou takým spôsobom, že to mohlo vzbudiť dôvodnú obavu o život alebo zdravie a čin spáchal na chránenej osobe – blízkej osobe, a osobe vyššieho veku, čím spáchal
- prečin nebezpečné vyhrážanie podľa § 360 ods. 1, ods. 2 písm. b) Trestného zákona s poukazom na § 139 ods. 1 písm. c), písm. e) Trestného zákona, a za to mu ukladá: Podľa § 360 ods. 2 Trestného zákona s použitím § 38 ods. 2 Trestného zákona trest odňatia slobody v trvaní 9 (deväť) mesiacov. Podľa § 48 ods. 2 písm. a) Trestného zákona s použitím § 48 ods. 4 Trestného zákona ho na výkon trestu odňatia slobody zaraďuje do ústavu na výkon trestu odňatia slobody s minimálnym stupňom stráženia. Podľa § 73 ods. 2 písm. c) Trestného zákona v spojení s § 74 ods. 1 Trestného zákona (alinea tretia) ochranné protialkoholické liečenie ústavnou formou. odôvodnenie: Podľa § 172 ods. 2 Trestného poriadku, vzhľadom na skutočnosť, že po vyhlásení rozsudku sa procesné strany vzdali práva podať odvolanie, bol vyhotovený zjednodušený písomný rozsudok, ktorý neobsahuje odôvodnenie. - inému sa vyhrážal smrťou takým spôsobom, že to mohlo vzbudiť dôvodnú obavu o život alebo zdravie a čin spáchal na chránenej osobe – blízkej osobe, a osobe vyššieho veku, Poučenie: Proti tomuto rozsudku možno podať odvolanie do 15 dní odo dňa jeho oznámenia prostredníctvom tunajšieho súdu na Krajský súd v Prešove. Rozsudok nadobudol právoplatnosť dňom vyhlásenia.

